**projektas**

**reg. Nr. T-243**

**2.14. darbotvarkės klausimas**

**Pasvalio rajono savivaldybės taryba**

**Sprendimas**

**Dėl prisidėjimo prie 2014–2020 m. Pasvalio rajono vietos plėtros strategijos VIETOS PROJEKTŲ įgyvendinimo**

2019 m. lapkričio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos žemės ūkio ministerijos kanclerio 2016 m. vasario 22 d. potvarkiu Nr. 4D-24 „Dėl projektų, kuriems skiriama parama pagal Lietuvos kaimo plėtros 2014–2020 m. programos priemonės „Leader“ sąrašo patvirtinimo“, Bendruomenių inicijuotos viensektorės kaimo vietovių vietos plėtros strategijos, įgyvendinamos pagal Lietuvos kaimo plėtros 2014–2020 metų programos priemonę „Leader“ 2016 m. gegužės 9 d. Nr. 42VS-KP-15-1-06783/2016/6 paramos sutartimi, pasirašyta tarp Nacionalinės mokėjimo agentūros prie Žemės ūkio ministerijos ir Pasvalio rajono vietos veiklos grupės ir atsižvelgdama į Pasvalio rajono savivaldybės tarybos 2012 m. lapkričio 28 d. sprendimą Nr. T1-255 „Dėl įstojimo į asociaciją Pasvalio rajono vietos veiklos grupė“, Pasvalio rajono savivaldybės taryba nusprendžia:

1. Pritarti Pasvalio rajono savivaldybės administracijos dalyvavimui partnerio teisėmis 2014–2020 m. Pasvalio rajono vietos plėtros strategijos vietos projektų įgyvendinime pagal 2014–2020 m. Pasvalio rajono vietos plėtros strategijos I prioriteto priemonę „Prielaidų ekonominei veiklai kaime sudarymas“ (kodas LEADER-19.2-SAVA-7) ir II prioriteto priemonę „Patrauklių jaunimui gyventi kaime sąlygų sudarymas“ (kodas LEADER-19.2-SAVA-9).

2. Prisidėti prie 2014–2020 m. Pasvalio rajono vietos plėtros strategijos vietos projektų įgyvendinimo Pasvalio rajono savivaldybės biudžeto lėšomis iki 78143 Eur.

3. Įgalioti Pasvalio rajono savivaldybės administracijos direktorių pasirašyti jungtinės veiklos (partnerystės) sutartis su paraiškų teikėjais.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Finansų skyriaus vedėja

Dalė Petrėnienė, 8 451 54104

Suderinta DVS Nr. RTS-262

Pasvalio rajono savivaldybės tarybai

**AIŠKINAMASIS RAŠTAS**

**Dėl prisidėjimo prie 2014–2020 m. Pasvalio rajono vietos plėtros strategijos VIETOS PROEJKTŲ įgyvendinimo**

**2019-11-13**

Pasvalys

1. **Problemos esmė.**

Pasvalio rajono vietos veiklos grupė (toliau – VVG), kurios nariu yra Pasvalio rajono savivaldybė pagal 2014–2020 m. Pasvalio rajono vietos plėtros strategiją (toliau – VPS) renka vietos projektus. I prioriteto priemonės „Prielaidų ekonominei veiklai kaime sudarymas“ (kodas LEADER-19.2-SAVA-7) ir II prioriteto priemonės „Patrauklių jaunimui gyventi kaime sąlygų sudarymas“ (kodas LEADER-19.2-SAVA-9) vietos projektų įgyvendinimui reikalingas 20 proc. kofinansavimas.

Priemonės „Prielaidų ekonominei veiklai kaime sudarymas“ tikslas: didinti kaimo gyventojų darbinio užimtumo galimybes, sudarant palankias sąlygas įsitraukti į darbo rinką arba išlaikyti turimą darbą, didinant verslumą, užtikrinant vietos rinkų plėtrą. Ši priemonė skirstoma į veiklos sritis:

1. „Parama iniciatyvoms, skirtoms sudaryti palankias gyventojų ekonominio užimtumo sąlygas“ (LEADER-19.2-SAVA-7.1)

2. „Parama smulkių veiklos vykdytojų bendradarbiavimui ir bendradarbiavimo iniciatyvoms, įgyvendinant populiarinimo veiklą, skirtą vietos rinkoms plėtoti“ (kodas LEADER-19.2-SAVA-7.2)

3. „Verslumo skatinimas, verslo patirties perėmimas“ (kodas LEADER-19.2-SAVA-7.3).

Planuojama, kad pagal šias veiklos sritis bus įgyvendinti 7 vietos projektai.

Priemonės „Patrauklių jaunimui gyventi kaime sąlygų sudarymas“ tikslas mažinti jaunimo išvykimą iš kaimo, kuriant jauniems žmonės patrauklią gyventi aplinką, aktyviau įtraukiant jaunimą į socialinį, kultūrinį bendruomenės gyvenimą, užtikrinant didesnes saviraiškos galimybes. Ši priemonė skirstoma į veiklos sritis:

1. „Parama socialinėms, kultūrinėms, pilietinėms jaunimo iniciatyvoms“ (kodas LEADER-19.2-SAVA-9.1)

2. „Jaunimo laisvalaikio galimybių gerinimas“ (kodas LEADER-19.2-SAVA-9.2)

Planuojama, kad pagal šias veiklos sritis bus įgyvendinti 6 vietos projektai.

Pagal išvardintas VPS priemones vietos projektų pobūdis yra **ne pelno.** Tinkami paramos gavėjai gali būti tik Pasvalio rajone registruoti ir veiklą vykdantys VVG teritorijoje viešieji pelno nesiekiantys juridiniai asmenys: kaimo bendruomenės, kitos nevyriausybinės organizacijos, viešosios įstaigos arba kurių viena iš steigėjų savivaldybė ir valstybė negali turėti daugiau kaip 1/3 balsų NVO visuotiniame dalyvių susirinkime.

VPS paramos lyginamoji dalis sudaro iki 80 proc. Vietos projektų pareiškėjai, Pasvalio rajone registruoti ir veiklą vykdantys viešieji pelno nesiekiantys juridiniai asmenys, privalės užtikrinti 20 proc. prisidėjimą prie vietos projektų. Pasvalio rajono savivaldybės administracija Vietos projektų įgyvendinime gali būti partneriu ir užtikrinti reikiamą piniginį įnašą.

 Įvertinant Pasvalio rajono nevyriausybinių organizacijų (toliau – NVO) finansines galimybes o iš Pasvalio rajono savivaldybės pusės nesudarius tam reikiamų sąlygų, minėtos VPS priemonės galimai bus neįgyvendintos ir nepasiekti VPS užsibrėžti rodikliai, neįsisavintos ES paramos lėšos. Nepasiekus VPS numatytų rodiklių ir prisiimtų įsipareigojimų, teisės aktų nustatyta tvarka numatytos sankcijos.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

Priėmus šį sprendimo projektą bus sudarytos sąlygos sklandžiai įgyvendinti VPS ir pasiekti numatytus rezultatus bei rodiklius.

**3. Skaičiavimai, išlaidų sąmatos, finansavimo šaltiniai.**

VPS ir Vietos projektų įgyvendinimo laikotarpis numatytas iki 2023 m. rugsėjo 1 d.

I prioriteto priemonei „Prielaidų ekonominei veiklai kaime sudarymas“ (kodas LEADER-19.2-SAVA-7) skirta 203 852 Eur. Paramos lyginamoji dalis sudaro iki 80 proc. Reikalingas 20 proc. kofinansavimas -40 770 Eur.

II prioriteto priemonei „Patrauklių jaunimui gyventi kaime sąlygų sudarymas“ (kodas LEADER-19.2-SAVA-9) skirta 186 864 Eur. Paramos lyginamoji dalis sudaro iki 80 proc., reikalingas 20 proc. kofinansavimas-37 373 Eur.

Sprendimui įgyvendinti per LEADER priemones bus panaudotos ES struktūrinių fondų lėšos projektų įgyvendinimui iki 390 716 Eur iš jų Pasvalio rajono savivaldybės biudžeto lėšos  iki 78 143 Eur.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Priimti papildomų teisės aktų nereikia.

**6. Sprendimo projekto iniciatoriai.**

**7. Sprendimo projekto rengimo metu gauti specialistų vertinimai ir išvados.**

 Sprendimas parengtas atsižvelgiant į gautas išvadas ir rekomendacijas.

Finansų skyriaus vedėja Dalė Petrėnienė